noong araw, ang saklaw ng dalaga. nguni'ngayon? itinanong ng hipag. naghilian sa pagsagot ang dalawa. tuwinang mapaguusapan ang ngalan ni teang ay di matimpi ni tirso ang pananabik na gumigiyagis sa kanya. at tuwina namang may mahahalatang ganyan si elsa, ay lalong nagdaragdag ng sikap para siya ang makapangyari sa isip at damdamin ng makata. siyang paglingon sa kanila ng lalaking pinanonood na kayaposyapos ng isang babae. at nakilalang maliwanag ni elsa. ang pamanghang wika. si dr. nicandro! ang pataka ring sambot ng dalawa. at sino kaya ang babae? ang tanong ni dioni. namumukhaan ko; isang maamong kalapati sa mayamang alagaan sa san juan. ang pahayag ng lalaki. ano ang sinabi mo? isang makisig na mananayaw. ipinaliwanag ni tirso. isang doktor sa piling ng isang bailarina! mahinayang pang sambit ni dioni.